দাস্তান সাতপায়েভ

দাস্তান তালগাতুলি সাতপায়েভ (, ; জন্ম: ১২ আগস্ট ২০০৮; দাস্তান সাতপায়েভ নামে সুপরিচিত) হলেন একজন কাজাখস্তানি পেশাদার ফুটবল খেলোয়াড়। তিনি বর্তমানে কাজাখস্তানের পেশাদার ফুটবল লিগের শীর্ষ স্তর কাজাখস্তান প্রিমিয়ার লিগের ক্লাব কাইরাত এবং কাজাখস্তান জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলেন।

২০২৩ সালে, সাতপায়েভ কাজাখস্তান অনূর্ধ্ব-১৭ দলের হয়ে কাজাখস্তানের বয়সভিত্তিক পর্যায়ে অভিষেক করেছিলেন। প্রায় দুই বছর যাবত কাজাখস্তানের বয়সভিত্তিক দলের হয়ে খেলার পর, তিনি ২০২৫ সালে কাজাখস্তানের হয়ে আন্তর্জাতিক পর্যায়ে অভিষেক করেছেন; কাজাখস্তানের জার্সি গায়ে তিনি এপর্যন্ত ৭ ম্যাচে ১টি গোল করেছেন।

প্রারম্ভিক জীবন
দাস্তান তালগাতুলি সাতপায়েভ ২০০৮ সালের ১২ই আগস্ট তারিখে কাজাখস্তানের আলমাতিতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
সাতপায়েভ কাজাখস্তান অনূর্ধ্ব-১৭ এবং কাজাখস্তান অনূর্ধ্ব-২১ দলের হয়ে খেলার মাধ্যমে কাজাখস্তানের প্রতিনিধিত্ব করেছেন। ২০২৩ সালের ২১শে অক্টোবর তারিখে তিনি তুরস্ক অনূর্ধ্ব-১৭ দলের বিরুদ্ধে ম্যাচে কাজাখস্তান অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।

২০২৫ সালের ২২শে মার্চ তারিখে, ১৬ বছর, ৭ মাস ও ১০ দিন বয়সে, ডান পায়ে ফুটবল খেলায় পারদর্শী সাতপায়েভ তুরস্কের বিরুদ্ধে অনুষ্ঠিত ২০২৬ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে কাজাখস্তানের হয়ে অভিষেক করেছেন। উক্ত ম্যাচের ৭৪তম মিনিটে আক্রমণভাগের খেলোয়াড় মাকসিম সামোরোদভের বদলি খেলোয়াড় হিসেবে তিনি ১৮ নম্বর জার্সি পরিধান করে মাঠে প্রবেশ করেছিলেন; ম্যাচটি তুরস্ক ৩–১ গোলের ব্যবধানে জয়লাভ করেছিল। কাজাখস্তানের হয়ে অভিষেকের বছরে সাতপায়েভ সর্বমোট ৭ ম্যাচে ১টি গোল করেছেন।

তথ্যসূত্র

বহিঃসংযোগ



বিষয়শ্রেণী:২০০৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কাজাখস্তানি ফুটবলার
বিষয়শ্রেণী:ফুটবল আক্রমণভাগের খেলোয়াড়
বিষয়শ্রেণী:ফুটবল ক্লাব কাইরাতের খেলোয়াড়
বিষয়শ্রেণী:কাজাখস্তান প্রিমিয়ার লিগের খেলোয়াড়
বিষয়শ্রেণী:কাজাখস্তানের আন্তর্জাতিক যুব ফুটবলার
বিষয়শ্রেণী:কাজাখস্তানের অনূর্ধ্ব-১৭ আন্তর্জাতিক ফুটবলার
বিষয়শ্রেণী:কাজাখস্তানের অনূর্ধ্ব-২১ আন্তর্জাতিক ফুটবলার
বিষয়শ্রেণী:কাজাখস্তানের পুরুষ আন্তর্জাতিক ফুটবলার